open-index/open-wikipedia-markdown huggingface dataset:
Kazimieras Ambrozaitis (1892)

**Kazimieras Ambrozaitis** (1892 m. vasario 14 d. Rotuliai, Jurbarko valsčius – 1957 m. gruodžio 6 d. Rešiotai, Krasnojarsko kraštas) – Lietuvos visuomenės veikėjas, filosofijos daktaras.

## Biografija
Mokėsi Jurbarko keturklasėje mokykloje. 1912 m. išlaikė pradžios mokyklos mokytojo egzaminus, nuo 1914 m. mokytojavo. 1915 m. įstojo į Maskvos universitetą, bet netrukus mobilizuotas Rusijos imperijos kariuomenėn. 1916–1918 m. toliau studijavo Maskvos universiteto Istorijos–filologijos fakultete. 1925 m. Fribūro universitete apgynė daktaro disertaciją.

1917 m. Rusijos lietuvių seimo Petrograde delegatas. 1919 m. grįžo į Lietuvą, Vilniuje dirbo lietuvių kalbos žodyno komisijoje, vienas Lietuvos darbo federacijos kūrėjų, jos pirmininkas. 1919–1920 m. laikraščių „Laisvė“, „Tėvynės sargas“ ir „Darbininkas“ faktinis redaktorius. 1920–1922 m. Lietuvos krikščionių demokratų partijos centro valdybos narys.

1920 m. gegužės 15 d. – 1922 m. lapkričio 13 d. Steigiamojo Seimo atstovas nuo Lietuvos krikščionių demokratų partijos. Priklausė Darbo federacijos frakcijai, įėjusiai į LKDP bloką. Žemės reformos įstatymo referentas Steigiamajame Seime.

1922 m. lapkričio 13 d. – 1923 m. kovo 13 d. Pirmojo ir 1923 m. birželio 5 d. – 1926 m. birželio 2 d. Antrojo seimo prezidiumo sekretorius, 1926 m. birželio 2 d. – 1927 m. balandžio mėn. Trečiojo seimo vicepirmininkas. 1929 m. dėl Lietuvos krikščionių demokratų partijos ir Lietuvių tautininkų sąjungos konflikto kalintas Varnių priverčiamojo darbo stovykloje. 1932–1936 m. vienas Lietuvos darbo jaunimo sąjungos kūrėjų.

1940 m. liepos 12 d. NKVD suimtas, kalintas Kaune. 1941 m. balandžio 23 d. Ypatingojo pasitarimo nuteistas, kalintas Karlage (Karagandos sritis). 1944 m. kovo 14 d. paleistas. 1944–1948 m. Valstybinės leidyklos redaktorius Kaune. 1948 m. gegužės 28 d. ištremtas į Krasnojarsko kraštą, tremtyje suimtas, kalintas Rešotų lageryje, ten mirė. 1989 m. perlaidotas Skirsnemunės kapinėse.

## Bibliografija
* Mūsų kalėjimas ir bolševizmas, 1930 m.

## Literatūra
* Ambrozaitis Kazys, Trumpos Steigiamojo Seimo narių biografijos su atvaizdais, Klaipėda, 1924, p. 4.
* Ambrozaitis Kazimieras, Lietuvių enciklopedija, Boston, 1953, p. 143;
* Veilentienė A., Ambrozaitis Kazimieras, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 68-70.
* Veilentienė A., Ambrozaitis Kazimieras, Lietuvos Respublikos Seimų I (1922–1923), II (1923–1926), III (1926–1927), IV (1936–1940) narių biografinis žodynas, sud. Aivas Ragauskas, Mindaugas Tamošaitis, Vilnius, 2007, p. 195–201.

## Šaltiniai
Kazys Ambrozaitis (1918)

**Kazys Ambrozaitis** (g. 1918 m. balandžio 23 d. Naujakaimyje, Šimkaičių valsčius, Raseinių apskritis - m. 2015 m. rugpjūčio 15 d.) – Lietuvos gydytojas rentgenologas, daktaras, JAV lietuvių visuomenės veikėjas.

## Biografija
1940–1944 m. Vytauto Dižiojo universitete studijavo mediciną. 1941 m. dalyvavo Birželio sukilime, buvo Lietuvos aktyvistų fronto Kauno štabo narys. 1943 m. studentų korporacijos „Gaja“ pirmininkas. Lietuvos antinacinio pasipriešinimo dalyvis. 1944 m. pasitraukė į Vokietiją. 1946 m. baigė Tiubingeno universitetą. 1947 m. daktaras. 1949 m. apsigyveno JAV. Specializavosi radiologijos srityje Niujorke ir Klyvlende. 1950–1953 m. dalyvavo Korėjos kare, kapitonas. Vėliau dirbo ligoninėse netoli Čikagos.

Daugelį metų buvo Ligoninių radiologijos departamento direktorius, suorganizavo radiologų korporaciją. JAV lietuvių bendruomenės, Vyriausiojo Lietuvos išlaisvinimo komiteto, Lituanistikos tyrimo ir studijų centro bei kitų organizacijų veikėjas. Nuo 1962 m. fondo „Į laisvę“ pirmininkas. Su kitais įkūrė Lietuvių fondą, jo tarybos ir valdybos pirmininkas. Pasaulio lietuvių gydytojų sąjungos tarybos narys. Mokslo ir kūrybos simpoziumo organizacinio komiteto pirmininkas. Bendradarbiavo spaudoje.

## Šaltiniai
GT by Citroën

**GT by Citroën** – koncepcinis Citroën markės modelis, debiutavęs 2008 lapkričio 2 d., Paryžiaus automobilių parodoje. Automobilis sukurtas bendradarbiaujant prancūzų automobilių gamintojui Citroën ir japonų kompiuterinių žaidimų kūrėjui Polyphony Digital.

## Dizainas

### Bendroji įmonė
GT by Citroën koncepcinis automobilis buvo specialiai kurtas, projektuotas ir pagamintas pasirodančiam Gran Turismo 5 kompiuteriniam žaidimui. Šį automobilį galima rasti paskutinėje šio žaidimo versijoje „Gran Turismo 5: Prologue“. Šio žaidimo kūrėjas pardavė šią idėją Polyphony Digital ir Citroën.

### Citroën
Išorės dizainą kūrė Takumi Yamamoto, japonų dizaineris iš Jean-Pierre Ploué „Style Citroën“ dizaino komandos. Takumi Yamamoto yra Kazunori Yamauchi vaikystės draugas, kuris yra „Polyphony Digital“ direktorius ir populiaraus kompiuterinio žaidimo „Gran Turismo“ kūrėjas. Anot Yamauchi interviu duoto 2008 metų Paryžiaus automobilių parodoje, jis ir Yamamoto pradėjo bendradarbiauti šiame projekte dar 2003 m. Yamamoto įtikino Jean-Pierre Ploué priimti jo koncepcinį modelį, o Citroën sutiko pradėti realaus automobilio gamybos procesą.

## Techniniai duomenys
Automobilio variklio galia 480 kW.

## Gamyba
2009 m. liepą Citroën patvirtino planus pagaminti ribotą kiekį realių GT by Citroën automobilių. Planuojama pagaminti tik 6 automobilius, kurių kiekvieno vertė 1,8 mln. JAV dolerių. Automobilyje bus sumontuoti benzininiai V8 Ford varikliai.

## Išnašos

## Nuorodos
GT by Citroën nuotraukos
Grei anatomija

**Grei anatomija** () – amerikiečių medicininės dramos televizijos serialas. Jis pasirodė televizijų sezono viduryje, 2005 m. kovo 27 d., ABC kanalu, ir programų tinklelyje tuo metu pakeitė ilgametį serialą „Bostono teisininkai“. Serialo autorė – Shonda Rhimes.

Serialo pavadinimas yra aliuzija į 1858 m. Henry Gray parašytą klasikinės medicinos knygą „Grėjaus anatomija“.

Serialo ašis – daktarė Meredit Grei (vaidina Elena Pompeo), kuri serialo pradžioje yra chirurginio skyriaus internė Sietlo ligoninėje.

2019 m. vasario 28 d. duomenimis, „Grei anatomija“ buvo ilgiausiai *primetime* laiku rodomas amerikiečių medicininės dramos serialas.

## Išnašos
Jonas Ambrukaitis

**Jonas Ambrukaitis** (g. 1938 m. birželio 25 d. Žvirblaukyje, Jurbarko valsčiuje) – Lietuvos pedagogas, logopedas, socialinių mokslų daktaras.

## Biografija
1964 m. baigė Šiaulių pedagoginį institutą. 1973 m. pedagogikos mokslų kandidatas. 1994 m. Lietuvos katalikų mokslų akademijos narys.

Nuo 1964 m. Šiaulių pedagoginio instituto (nuo 1997 m. Šiaulių universitetas) dėstytojas, 1975–1995 m. Specialiosios pedagogikos fakulteto dekanas, 1995–2000 m. Senato pirmininkas, nuo 1991 m. profesorius.

1994 m. vienas tarptautinio žurnalo „Bridges“ steigėjų, 1996 m. įkūrė Specialiojo ugdymo mokslinį centrą, jo direktorius. 1998 m. įsteigė Šiaulių universiteto mokslinį leidinį „Specialusis ugdymas“, jo vyr. redaktorius. Parengė protiškai atsilikusių vaikų mokymo metodiką lietuvių kalba. Išleido 11 mokymo priemonių studentams, 2 knygas mokytojams, vadovėlių specialiosioms mokykloms.

## Šaltiniai

## Nuorodos
* Bibliografija
Jonas Karolis I

**Jonas Karolis I** (; g. 1938 m. sausio 5 d. Romoje) – Ispanijos karalius nuo 1975 iki 2014 m.

## Biografija
Senelis – Alfonsas XIII – buvo Ispanijos karalius nuo 1902 iki 1931 m.; tuomet Ispanija tapo respublika. Diktatoriui Fransiskui Frankui užėmus Ispaniją, Karlo tėvas pretendavo tapti karaliumi ir kritikavo F. Franko valdžią.

Keliavo po šalis, ištremtas iš savo šalies. Jis pirmą kartą pamatė Ispaniją, kai Fransiskas Frankas pakvietė jį mokytis. Mokėsi Ispanijos karinėje akademijoje, kariniame jūrų koledže ir karinių oro pajėgų akademijoje. Po karinių mokslų studijavo Madrido universitete.

1962 m. Atėnuose vedė Sofiją, Graikijos princesę. Ji pagimdė tris vaikus. Sofija, kaip ir jos vyras, keliavo po šalis ir mokėsi. Be gimtosios graikų ji dar mokėjo ispanų, anglų, prancūzų ir vokiečių kalbas.

1969 m. Fransiskas Frankas paskelbė, kad po jo mirties Ispanijos karaliumi taps Jonas Karolis. 1974 m. diktatorius susirgo. 1975 m. lapkričio 20 d. diktatoriui mirus, po dviejų dienų tapo Ispanijos karaliumi. Naujasis karalius gavo Franko šalininkų ištikimybę ir nuvedė šalį į politinę demokratiją. 1981 m. karinis perversmas dėl autoritarinės valdžios žlugo, kuomet atsisakė dalyvauti perversme ir baigė perversmą taikingai.

## Nuorodos
* Oficiali karališkosios šeimos svetainė

|-

|-

|-

|-

|-

|-

|-

|-
Petras Gaučas

**Petras Gaučas** (1942 m. balandžio 7 d. – 2000 m. lapkričio 19 d.) – Lietuvos geografas, kartografas.

## Biografija

1950–1961 m. mokėsi Krakių vidurinėje mokykloje, kurią baigęs įstojo į Vilniaus universiteto Gamtos mokslų fakultetą studijuoti geografijos ir kartografijos specialybės. 1966 m. su pagyrimu baigė studijas ir ėmė dirbti GMF Kartografijos laboratorijoje vyr. laborantu, vėliau – inžinieriumi, vyr. inžinieriumi. 1971–1991 m. ir 1993–1994 m. vadovavo šiai laboratorijai, o 1991–1993 m. dirbo vyr. redaktoriumi. 1995 m. Kartografijos laboratorija buvo reorganizuota į Kartografijos centrą, kuriame dirbo Teminės kartografijos sektoriaus vedėju.

1997 m. birželio 19 d. apgynė disertaciją tema „Etnolingvistinė Rytų Lietuvos gyventojų raida XVII a. pirmoje pusėje-1939 m.“, už kurią jam buvo suteiktas fizinių mokslų daktaro laipsnis.

1998–2000 m. Kartografijos centre dirbo sektoriaus vedėjo-mokslo darbuotojo pareigose.

## Publikacijos
Vadovavo sudarant žemėlapių autorinius maketus „Lietuvos TSR atlasui“, išleistam 1981 m. Už šio leidinio parengimą kartu su kitais bendraautoriais jam buvo suteikta Valstybinė premija.
1982–1989 m. jis vadovavo „Didžiojo Lietuvos atlaso“ rengimo darbams, vėliau – „Lietuvos istorijos atlaso“ žemėlapių
autorinių maketų sudarymui.

Padėjo sudaryti žemėlapius mokykliniams geografijos atlasams (IX kl. išleisti 1996, 1997 ir 1999 m.). Paskelbė spaudoje daugiau kaip 100 straipsnių, iš jų 32 – mokslinius.

## Nuorodos
* Petras Gaučas (1942–2000)
Maria Teresa de Filippis

**Maria Teresa de Filippis** (1926 m. lapkričio 11 d. Neapolyje, Italijoje – 2016 m. sausio 9 d.) – pirmoji moteris Formulės 1 lenktynininkė. Ji debiutavo 1958 m. sezone gegužės 18 d. Per penkis dalyvautus GP ji nesurinko nei vieno taško, o geriausiu rezultatu laikoma 10 vieta. Taip pat ji dalyvavo keliose neoficialiose Formulės 1 lenktynėse.

Be jos dar keturios moterys yra bandžiusios laimę Formulės 1 lenktynėse: Lella Lombardi, Divina Galica, Desire Wilson ir Giovanna Amati.

Pasitraukusi iš Formulės 1 po 20 metų ji sugrįžo prie automobilių sporto ir 1979 m. prisijungė prie buvusių Formulės 1 lenktynininkų klubo, kuriame tapo viceprezidente. Taip pat 2004 m. ji buvo viena iš Maserati klubo steigėjų.

Italė mirė 2016 m. sausio 9 d.

## Formulės 1 rezultatai

## Šaltiniai
Amerikos aušrininkai

**Amerikos aušrininkai** – 1886–1892 m. JAV veikusi lietuvių politinė grupuotė, aušrininkų atšaka.

Organizaciją sudarė daugiausia kairiųjų liberalių ir demokratinių pažiūrų inteligentai pasauliečiai, buvo ir dvasininkų (A. Burba). 1885–1889 m. aušrininkai leido laikraštį „Lietuviškasis balsas“ ir 1890–1892 m. „Vienybė lietuvninkų“ (Vienybė Lietuvninku), red. Juozas Andziulaitis-Kalnėnas.

1889 m. Amerikos aušrininkai įkūrė Lietuvių mokslo draugystę – draugiją, kuri veikė iki 1896 m. Pasauliečiai kritikavo kosmopolitizmą, Rusijos ir Vokietijos valdžią, rėmė lietuvių tautinį atgimimą, propagavo lietuvybę, laisvamanybės (Jonas Šliūpas), iš dalies ir radikaliųjų demokratų (J. Andziulaitis-Kalnėnas) idėjas.

## Šaltiniai
Amerikos baltų laisvės lyga

**Amerikos baltų laisvės lyga** () – Rytų Baltijos šalių kilmės JAV piliečių organizacija. Įkurta lietuvių iniciatyva 1981 m. Los Andžele.

## Struktūra
Lygą sudaro privatūs asmenys ir organizacijos. Sumokėję vienkartinį nario mokestį jie įgyja balsavimo teisę. Lygai vadovauja direktorių valdyba – 17 direktorių, kasmet renkamų suvažiavime. Valdyba renka vykdomąjį komitetą – prezidentą, vykdomąjį viceprezidentą ir 3 viceprezidentus, sekretorių, iždininką.

## Veikla
Iki 1990 m. Lyga rėmė Baltijos šalių kovą dėl nepriklausomybės. Būdami JAV piliečiai Lygos nariai galėjo lengviau oficialiai pasiekti Kongresą, Valstybės departamentą ir Baltuosius Rūmus, tuo skyrėsi nuo kitų emigrantų organizacijų. Lyga informuodavo JAV vyriausybę ir visuomenę apie Baltijos šalyse TSRS vykdomus žmogaus teisių pažeidimus, religinį persekiojimą, kultūrinę ir tautinę diskriminaciją.

1981 m. pab. Lyga surengė akciją dėl JAV piliečio docento V. Skuodžio neteisėto įkalinimo TSRS koncentracijos lageryje. 1982 m., 1983 m. ir 1984 m. rengė konferencijas žmogaus teisių klausimais. 1982 m. ir 1983 m. Lygos pastangomis JAV Kongresas priėmė rezoliuciją, įpareigojančią JAV prezidentą birželio 14-ąją skelbti Baltų laisvės diena. 1983 m. liepos 26 d. JAV vyriausybė atsižvelgė į Lygos memorandumą ir prezidentas Ronaldas Reiganas pasiuntė Jungtinių Tautų generaliniam sekretoriui J. Peresui de Kueljarui raštą, kuriame motyvuotai pabrėžiama, kad JAV nepripažįsta prievartinio Baltijos valstybių įjungimo į TSRS. Šis raštas iki 1990 m. buvo svarbiausias JAV oficialus dokumentas dėl Baltijos valstybių. 1984 m. m. spalio mėn. Lygos pastangomis Baltų radijo tarnyba iš Laisvės radijo stoties perkelta į Laisvosios Europos radiją – taip Baltijos šalys buvo išskirtos iš sovietinių grupės ir priskirtos prie TSRS įtakos zonos valstybių. Baltijos šalims atkūrus nepriklausomybę Lyga rėmė jų pastangas įgyti tarptautinį pripažinimą, organizavo jų vadovų susitikimus su JAV prezidentu ir kitais politikais. Lyga skatina Baltijos valstybių demokratijos ir rinkos ekonomikos plėtrą, draugiškus santykius su JAV, siekia ekonominės ir karinės paramos Baltijos valstybėms, Karaliaučiaus krašto demilitarizavimo, rėmė Baltijos valstybių priėmimą į NATO. Lygos iniciatyva 1998 m. Atstovų Rūmuose susidarė Baltijos sambūris. Lygos pastangomis JAV Atstovų Rūmai 1998 m. priėmė rezoliuciją, smerkiančią Molotovo-Ribbentropo paktą.

Lyga leidžia žurnalą „Baltic Bulletin“, organizuoja viešas diskusijas, platina informaciją JAV administracijai, visuomenei, spaudai.

## Lygos pirmininkai
* A. Mažeika
* Valdis Pavlovskis
* Avo Piirisildas
* Agris Pavlovskis
* Angelė Nelsienė 1989-1991 m.
* R. A. Kerras 1991–1995 m.
* Aivaras Jerumanis
* Alnis Briedis
* Vija A. Turjanis

## Šaltiniai

## Nuorodos
* Amerikos baltų laisvės lygos svetainė
Hidroakumuliacinė elektrinė

**Hidroakumuliacinė elektrinė** (gr. hydro - vanduo + lot. *accumulatio* - surinkimas) – hidroelektrinė, kuri kitų elektrinių energiją verčia vandens potencine energija, o šią - vėl elektros energija. Svarbios šios elektrinės struktūros dalys yra prie jos pastato skirtingame aukštyje įrengti ir tarpusavyje vamzdžiais sujungti du vandens tvenkiniai. Naktį, kai energijos poreikis sumažėja, hidroakumuliacinė elektrinė, naudodama kitų elektrinių gaminamą energiją, pakelia (perpumpuoja) vandenį iš žemutinio tvenkinio į viršutinį, o dieną paleidžiamas vanduo iš viršutinio tvenkinio žemyn suka hidrojėgainės turbinas ir gamina elektros energiją. Pasaulyje pastatyta apie 250 tokių elektrinių. 1992 m. Lietuvoje pradėjo veikti Kruonio hidroakumuliacinė elektrinė (pradėta statyti 1977 m., projektinė galia 1,6 mln. kW).
Nysos kunigaikštystė

**Nysos kunigaikštystė** () ar *Neisės hercogystė* () – buvusi kunigaikštystė Silezijoje. Tai buvo viena iš ekleziastinių kunigaikštysčių, kurią valdė katalikų vyskupas (antra tokia kunigaikštystė Silezijoje buvo Sevežo kunigaikštystė).

1198 m. Jaroslavas Opolskis, Vroclavo vyskupas, iš savo tėvo Boleslavo I Aukštojo gavo žemių prie Nysos. 1201 m. Jaroslavui mirus Silezijos kunigaikštis Henrikas I Barzdotasis nutarė palikti Nysą ir Otmuchyvo kaštelioniją Vroclavo vyskupo valdžioje. 1290 m. Henrikas IV Teisingasis vyskupų žemėms prie Nisos suteikė autonomiją, kas tapo teisiniu pagrindu Nysos kunigaikštystei įsikurti. Vroclavo vyskupas (1302–1319) Henrikas iš Viežbnos buvo pirmasis, naudojęs Nysos kunigaikščio titulą.

1335 m. kunigaikštystė perėjo Čekijos karūnai.

Kunigaikštystę vyskupai apleido Silezijos karų metu, ir jos didžiąją dalį 1742 m. aneksavo Prūsijos karalystė. 1810 m. ji buvo Prūsijos sekuliarizuota ir įjungta į Prūsijos administracinę sistemą. Nedidelė buvusios kunigaikštystės dalis, likusi Austrijai, buvo sekuliarizuota 1850 m.
Amerikos lietuvių Romos katalikių moterų sąjunga

**Amerikos lietuvių Romos katalikių moterų sąjunga** – JAV lietuvių kultūros ir savišalpos organizacija, įkurta 1914 m. Čikagoje.

## Veikla
Rūpinasi lietuvybės išlaikymu, doriniu ir religiniu narių mokymu, profesiniu lavinimu. Amerikos lietuvių Romos katalikių moterų sąjungos aukščiausias organas – seimas, šaukiamas kas 2 metai. Sąjunga turi dvasios vadus, garbės narių. Žemiausias organizacinis vienetas – kuopos, kurios jungiasi į apskritis. Sąjunga turi 3 skyrius: pašalpų, draudimo ir socialinį.

1916–1972 m. leido žurnalą „Moterų dirva“. 1957 m. įsteigė stipendijų fondą savo nariams ir jų šeimų nariams, gyvenantiems vienuolynuose, studijuojantiems seminarijose, universitetuose. Nuo 1964 m. sąjunga priklauso Amerikos lietuvių tarybai.

**Žymesnės veikėjos:** M. Juškienė, U. Gudienė, M. Jokūbaitė, S. Subatienė, M. Vaičiūnienė, S. Sakalienė.

## Literatūra
* A. L.R. K. Moterų sąjunga, 1964 m., sąjungos 50 metų jubiliejui.

## Šaltiniai
Amerikos lietuvių informacijos centras

**Amerikos lietuvių informacijos centras** () – Amerikos lietuvių tarybos įstaiga, 1944-1965 m. veikusi Niujorke. 

## Veikla
Siekė formuoti Lietuvai palankią pasaulio visuomenės nuomone, palaikė ryšius su JAV vyriausybe, Kongreso nariais, teikė informaciją apie Lietuvą žinių agentūroms, rengė Vyriausiojo Lietuvos išlaisvinimo komiteto ir kitų lietuvių veikėjų spaudos konferencijas Niujorke ir Vašingtone. Rūpinosi, kad JAV Kongresas oficialiai ištirtų Lietuvos aneksiją, teikė pagalbą specialiai tam sudarytam Kersteno komitetui. Turėjo skyrių San Franciske. 

Amerikos lietuvių informacijos centras anglų kalba leido neperiodinį leidinį „Lithuanian Bulletin“. 1944 m. turėjo socialinį skyrių, kuris padėjo iš Lietuvos pasitraukusiems asmenims susirasti JAV gyvenančius gimines. Vėliau tas pareigas perėmė Bendrasis Amerikos lietuvių fondas. Nuo 1965 m. Centro veiklą tęsė Amerikos lietuvių tarybos centras Čikagoje.

## Pirmininkai
* 1944-1951 m. Konstantinas Rudaminas Jurgėla (1904-1988 m.)
* 1951–1965 m. Marija Kižytė (1896-1986 m.)

## Nuorodos
* „Lithuanian Bulletin“ 1943-1951, 1963 suskaitmenintas archyvas pas spauda.org

## Šaltiniai
Cleithracara maronii

**Cleithracara maronii** (, ) – daugiaspalvių ešeržuvių (*Cichlidae*) šeimos žuvis. 

Ši rūšis skiriasi būdingu rakto skylutės formos žyme, esančia antrajame kūno trečdalyje. Kūnas iki 15 cm, bet dažniausiai mažesnis, patelės mažesnės. Rūšis taki, pakanti kitoms rūšims.

Akvariumas toks pat, kaip ir ciklazomoms. Vandens temperatūra 22-26&nbsp;°C. Ikrus deda į nuvalytą vietą. Juos saugo abu tėvai. Daugeliu atveju mailius gali būti paliekamas augti kelis mėnesius tame pačiame akvariume kartu su tėvais.

Paplitęs Gajanoje, Suriname ir Prancūzijos Gvianoje.
Amerikos lietuvių Romos katalikų federacija

**Amerikos lietuvių Romos katalikų federacija** – JAV lietuvių katalikų organizacijų sąjunga, įkurta 1906 m. balandžio 17 d. Vilks Bare (Pensilvanijos valstija).

## Struktūra
Federacija turi centro valdybą, prie jos veikia Federacijos taryba, kurią sudaro Federacijos valdyba, katalikų centrinių organizacijų centro valdybų pirmininkai, katalikiškų laikraščių redaktoriai. Kas dveji metai šaukiami Sąjungos kongresai. Turi skyrius lietuvių kolonijose, apskričių komitetus.

Federaciją sudaro:
* Lietuvių Romos katalikų susivienijimas Amerikoje;
* Amerikos lietuvių Romos katalikių moterų sąjunga;
* Lietuvos vyčiai;
* Lietuvių Romos katalikų darbininkų sąjunga;
* Vargonininkų sąjunga;
* Lietuvių katalikų labdarių sąjunga;
* Ateitininkų federacija.

## Veikla
Federacijos iniciatyva 1914 m. įsteigtas Tautos fondas, 1940 m. Amerikos lietuvių taryba. 1943 m. Amerikos lietuvių Romos katalikų federacija padėjo steigti Bendrąjį Amerikos lietuvių fondą, turi atstovų jo direktorate. Prie Sąjungos veikia Lietuvių kultūros institutas, įkurtas 1941 m. Sąjunga leidžia mėnraštį „Observer“.

## Pirmininkai
* Antanas Kaupas – 1906 m.;
* Antanas Milukas;
* Fabijonas Kemėšis – 1915-1918 m.;
* Pranciškus Būčys – 1918–1921 m.;
* Jonas Balkūnas;
* Antanas Rakauskas – 1933-1940 m.
* Leonardas Šimutis – 1940-1948 m.;
* Adolfas Damušis – 1948-1954 m.;
* Antanas Rudis – 1955-1970 m.;
* Dž. Džeromas;
* Saulius Kuprys.

## Šaltiniai
Copadichromis

**Copadichromis**  – daugiaspalvių ešeržuvių (*Cichlidae*) šeimos žuvų gentis. 

Gentyje 27 endeminės rūšys. Paplitusios Malavio ežere (R. Afrika). Dauguma žuvų auginama akvariumuose.

## Rūšys
* *[[Copadichromis atripinnis]]* 
* *[[Copadichromis azureus]]* 
* *[[Copadichromis boadzulu]]* 
* *[[Copadichromis borleyi]]* 
* *[[Copadichromis chizumuluensis]]* 
* *[[Copadichromis chrysonotus]]* 
* *[[Copadichromis cyaneus]]* 
* *[[Copadichromis cyanocephalus]]* 
* *[[Copadichromis diplostigma]]* 
* *[[Copadichromis geertsi]]* 
* *[[Copadichromis ilesi]]* 
* *[[Copadichromis insularis]]* 
* Nguva *[[Copadichromis jacksoni]]* 
* *[[Copadichromis likomae]]* 
* Keturtaškis haplochromis *[[Copadichromis mbenjii]]* 
* *[[Copadichromis melas]]* 
* *[[Copadichromis mloto]]* 
* *[[Copadichromis nkatae]]* 
* *[[Copadichromis parvus]]* 
* *[[Copadichromis pleurostigma]]* 
* *[[Copadichromis pleurostigmoides]]* 
* *[[Copadichromis prostoma]]* 
* Mbarule haplochromis *[[Copadichromis quadrimaculatus]]* 
* *[[Copadichromis trewavasae]]* 
* *[[Copadichromis trimaculatus]]* 
* *[[Copadichromis verduyni]]* 
* *[[Copadichromis virginalis]]* 

## Nuorodos
* Akvariumas - mano hobi - Malawi ciklidų sarašas
Kvapusis notofagas

**Kvapusis notofagas** (*Nothofagus alpina*) – notofaginių (*Nothofagaceae*) šeimos lapus metančių medžių rūšis. Auga Čilėje ir Argentinoje, vidutinių platumų juostoje.

Aukštis iki 50 m, kamieno skersmuo iki 2 m. Lapai priešiniai, 3-12 mm ilgio, rudenį parausta. Mediena rausvai rudos spalvos, lengvai apdirbama.
Teatriukas

**Teatriukas** - vaidinanti, dainuojanti, organizuojanti įvairius renginius, šventes vaikams ir suaugusiems profesionalių aktorių trupė.

„Teatriuko" Salė - "33" Paupyje.

## Istorija
„Teatriuką" 1998 m. rudenį įkūrė Vilniaus universiteto Filologijos fakulteto aktoriaus - filologo specialybės absolventai aktoriai Dalia Mikoliūnaitė, Žilvinas Ramanauskas, Arturas Varnas; kurso vadovė - aktorė Nijolė Gelžinytė.

Nuo 2004 m. aktorių trupė „Teatriukas" - Tarptautinės teatrų vaikams ir jaunimui organizacijos ASSITEJ narys.

## Aktoriai
### Dalia Mikoliūnaitė
Gimė 1974 m. gruodžio 27 d. Biržuose. 1993 m. baigė Biržų "Atžalyno" vid. m - klą ir Biržų Vaikų muzikos mokyklą. 1993-1997 m. studijavo Vilniaus Universitete filologijos fakultete ir "Keistuolių teatro" studijoje. 1998 m. su kurso draugais įkūrė "Teatriuką".
VšĮ "Teatriukas" administracijos vadovė nuo 1999 m.
2006 m. baigė kultūros vadybos ir kultūros politikos magistrantūros studijas Vilniaus dailės akademijoje.

### Arturas Varnas
Gimė 1972 m. sausio 17 d. Utenoje. Augo Juodiškiuose (Molėtų raj.). Baigė Giedraičių vid. m - klą. Studijavo Vilniaus pedagoginiame universitete, domėjosi istorija, dalyvavo archeologiniuose kasinėjimuose, dainavo universiteto chore, daug domėjosi muzika ir fotografija. 1993 m. atvažiavęs iš Juodiškių dviračiu (apie 50 km!) įstojo studijuoti Vilniaus Universitete filologijos fakultete ir "Keistuolių teatro" studijoje. 1998 m. su draugais įkūrė "Teatriuką".

### Žilvinas Ramanauskas
Gimė 1969 m. gegužės 5 d. Kaune. Utenoje. Baigė Utenos 5-ąją vid.m - klą. Besimokydamas daug sportavo, lankė muzikos mokyklą, šokių kolektyvą, kūrė ir filmavo filmus, organizuodavo turistinius žygius. Baigęs mokyklą mokėsi Klaipėdos universitete, tarnavo sovietinėje armijoje, studijavo Vilniaus konservatorijoje, visus metus gyveno vienas vienkiemyje, buvo Panevėžio Vyskupijos teatro studijos režisieriumi. 1993 - 1997 m. studijavo Vilniaus Universitete filologijos fakultete ir "Keistuolių teatro" studijoje. 1998 m. su draugais įkūrė "Teatriuką".

## Nuorodos
* Oficialus teatro trupės tinklalapis (lietuvių, anglų k.)
Ksenotilapijos

**Ksenotilapijos** (* Xenotilapia*) – daugiaspalvių ešeržuvių (*Cichlidae*) šeimos žuvų gentis. 

Gentyje 17 endeminių rūšių, gyvenančių Tanganikos ežere (R. Afrika). Šiai genčiai priklausančios žuvys mėgsta laikytis netoli dugno, ypač smėlėtose ar dumblėtose vietose. Jos aktyviai rausiasi, ypač dauginimosi metu.

## Rūšys
* *[[Xenotilapia bathyphila]]*	  
* *[[Xenotilapia boulengeri]]*	  
* *[[Xenotilapia burtoni]]* 	  
* *[[Xenotilapia caudafasciata]]* 	  
* Geltonpelekė ksenotilapija *[[Xenotilapia flavipinnis]]* 
* *[[Xenotilapia leptura]]* 	  
* *[[Xenotilapia longispinis]]* 
* *[[Xenotilapia melanogenys]]* 	  	  
* *[[Xenotilapia nasus]]*   
* *[[Xenotilapia nigrolabiata]]* 	  
* Raudonjuostė ksenotilapija *[[Xenotilapia ochrogenys]]*   
* *[[Xenotilapia ornatipinnis]]* 	  
* *[[Xenotilapia papilio]]* 
* *[[Xenotilapia rotundiventralis]]* 	  
* Didžiaakė ksenotilapija *[[Xenotilapia sima]]* 	  
* Dėmėtapelekė ksenotilapija *[[Xenotilapia spiloptera]]* 
* *[[Xenotilapia tenuidentata]]*
Klaus Ebner

**Klausas Ebner** (1964 m. rugpjūčio 8 d., Viena, Austrija), yra Austrijos rašytojas. Rašo romanus, trumpus pasakojimus, ir esė, be to, jis rašo poeziją iš vokiečių ir katalonų kalbomis.

## Biografija
Jis gimė Vienoje 1964 metais. Per 1980 m. jis studijavo romanų ir vokiečių filologijos, vertimo, ir Europos ekonomika. Lygiagrečiai jis dirbo Vienos literatūrinio žurnalo ir paskelbti savo pirmąjį prozą ir poeziją. Atliekant 1990 m. jis parašė visų pirma straipsniai ir knygos, kompiuterių programinė įranga ir tinklų. Vis dėlto 1994 ir 1997, literatūrinio žurnalo *die Rampe* spausdinami du skyriai iš dar neskelbtų romaną *Feuers Geraun*.

Pirmoji knyga, kuri sudaryta iš trumpo pasakojimai, buvo paskelbta 2007. Po kelių mėnesių, Ebner buvo apdovanotas "Wiener Werkstattpreis". Tais pačiais metais jis parašė kultūrinių esė apie Andoros, Monako kunigaikštystės ir Pirėnuose. Nuo 2008 m. autorius išleido dvi knygas. Rašo poeziją ne tik vokiečių, bet ir katalonų kalba.

Ebner, gyvena Vienoje, ir jis yra narys, Austrijos rašytojų asociacijos *Grazer Autorinnen Autorenversammlung* ir *Österreichischer Schriftstellerverband*.

## Literatūra prizai
* 2008 Subsidijos už literatūra *Arbeitsstipendium* padarytais Austrijos vyriausybė
* 2007 Apdovanojimas *Wiener Werkstattpreis 2007*, Viena
* 2007 Subsidijos už literatūra *Reisestipendium* padarytais Austrijos vyriausybė
* 2007 Paminėti poema tarptautinio poezijos premija *Nosside*, Reggio Calabria
* 2005 Poezijos premija *Feldkircher Lyrikpreis* (ketvirtas)
* 2004 *La Catalana de Lletres 2004* (poema oficialių puokštė), Barselona
* 1988 *Erster Österreichischer Jugendpreis* už romaną *Nils*
* 1984 'Radijas žaisti apdovanojimas* ir literatūrinio žurnalo *TEXTE* (trečiųjų)

== Bibliografija ==
* *Vermells (Paraudimas)*, poeziją – SetzeVents Editorial, Urús 2009. ISBN 978-84-92555-10-9
* *Hominide (Žmogus)*, [[novelė]] – FZA Verlag, Viena 2008. ISBN 978-3-9502299-7-4
* *Auf der Kippe (Ant krašto)*, trumpas [[proza]] – Arovell Verlag, Gosau 2008. ISBN 978-3-902547-67-5
* *Lose (Likimo)'', trumpus pasakojimus – Edition Nove, Neckenmarkt 2007. ISBN 978-3-85251-197-9

## Nuorodos
* Oficiali svetainė: www.klausebner.eu
* Įvažiavimo į Vienos Namo Literatūra (Literaturhaus Wien)
* Autoriaus biografija, Schreiblust Verlag, Vokietija

## Išnašos
Skėstašakis notofagas

**Skėstašakis notofagas** (*Nothofagus obliqua*) – notofaginių (*Nothofagaceae*) šeimos lapus metančių medžių rūšis. Auga Čilėje ir Argentinoje, 33-43° p. pl. teritorijoje.

Aukštis iki 50 m, kamieno skersmuo iki 2 m. Kamienas tamsiai rudas, dažnai išsišakoja į dvi dalis. Lapai priešiniai. Žiedai dvinamiai.

Mediena gelsva, tvirta, naudojama baldų pramonėje.
Vanwall

**Vanwall** buvo Formulės 1 ekipa, kuri lenktyniavo šiame čempionate 6-jame dešimtmetyje. Ekipos pavadinimas kilo nuo komandos savininko Tony Vandervell pavardės ir jo įmonės "Thinwall" pavadinimo. Vanwall ekipa yra pirmoji Formulės 1 čempionė komanda, laimėjusi naujai įsteigtą konstruktorių įskaitą 1958 m.

## Istorija

Pirmieji tikri Vanwall bolidai buvo pagaminti 1954 m. sezonui ir vadinosi Vanwall ypatingieji (*[[Anglų kalba|ang. k.]] Vanwall Special*). Važiuoklę jiems pagamino Cooper kompanija. Pirmieji dveji metai nedavė jokių geresnių rezultatų ir komandos vadovas nutarė perdaryti visą bolido aerodinaminę pusę, tam darbui jis pasamdė Colin Chapmaną. 

1956 m. neoficialiose lenktynėse bolidas rodė gerus rezultatus, o Stirling Mossas vienintelėse savo lenktynėse už šio bolido pelnė pergalę. Komandoje likus jauniems pilotams rezultatai vėl nedavė didesnių vaisių.

Kiek netikėtai S. Mossas nutarė ateiti į komandą 1957 m. sezonui. Tą sezoną Mossas pelnė tris pergales ir galutinėje rikiuotėje nusileido tik čempionu tapusiam Juan Manuel Fangio.

Kitais metais Formulėje 1 buvo uždraustas įprastas kuras, o tai davė neigiamos įtakos Vanwall bolidams. Nepaisant to, du pilotai iš šios ekipos sugebėjo pelnyti po tris pergales, o S. Mossas galutinėje asmeninėje įskaitoje Mike Hawthornui pralaimėjo vos vienu tašku. Tais metais įsteigtą konstruktorių taurę laimėjo Vanwall ekipa ir tapo pirmąja tai padariusia Formulės 1 ekipa. 

1958 m. sezonas buvo paskutinis, kai Vanwall ekipa dalyvavo visose lenktynėse. Vėliau komandos vadovui Vandervellui suprastėjo sveikata ir jis turėjo nuolat lankytis ligoninėse. Tai atsiliepė ir ekipos rezultatams, kurie kuo toliau tuo labiau prastėjo. Paskutinį kartą Formulėje 1 Vanwall ekipa pasirodė 1960 m. sezone Prancūzijos GP.

2003 m. buvo suformuota nauja įmonė Vanwalls Cars, kuri gamina vienviečius ir dviviečius lenktyninius automobilius.
Kelmas

**Kelmas** – nulūžusio ar nukirsto medžio kamieno liekana, šaknimis įsitvirtinusi į žemę.

Kelmas būna nedidelio aukščio, didesnė kamieno liekana vadinama stuobriu. Pagal kelmo skerspjūvyje esančias rieves nustatomas medžio amžius (dendrochronologija).

Kelmai yra svarbi ekologinė buveinė įvairioms grybų, samanų rūšims. Kai kurių lapuočių medžių jauni kelmai sugeba ataugti išleisdami atžalas.

Kelmus itin sudėtinga pašalinti: jie pjaustomi su specialiais pjūklais, deginami, ardomi chemikalais.

## Taip pat skaitykite
* Drevė
* Uoksas
* Stuobrys

## Šaltiniai
Kauniškis

**Kauniškis** (seniau ***Čekautiškis, Čekaučiškis, Čekaukiškis***) – kaimas Kupiškio rajono savivaldybėje, 8 km į šiaurę nuo Kupiškio, Kupiškių marių kairiajame krante. Gretimi kaimai: Jutkonys, Bagdonys. 2 sodybos, 5 gyventojai (2003 m.) Yra neveikiančios sentikių kapinaitės (nuo XIX a.).

## Istorija

Apie 1800 m. kaimas priklausė Vilkmergės apskričiai, jame įsikūrė sentikių bendruomenė, kuri kaimą rusiškai vadino *Чеховщизна*. 1933 m. kaimo pavadinimas, kaip nelietuviškos kilmės pakeistas į Kauniškį.

## Gyventojai

## Šaltiniai
Narbutai (Kupiškis)

**Narbutai** – kaimas Kupiškio rajono savivaldybėje, 6 km į šiaurės vakarus nuo Skapiškio, prie Mituvos upės, prie kelio .

## Istorija

XIX a. pradžioje kaime gyveno 130 sentikių, kurie priklausė Kauniškio bendruomenei, vėliau persikėlusiai į Bagdonis.

## Gyventojai

## Šaltiniai
Sevežo kunigaikštystė

**Sevežo kunigaikštystė** (, ) – kunigaikštystė su sostine Sevežu (*Siewierz*).

Iš pradžių šios žemės buvo Krokuvos žemės dalis, kuri buvo Mažosios Lenkijos dalis. Kunigaikštystė buvo įkurta maždaug 1341 m., Lenkijos karalystės skilimo laikais ir tapo priklausomas nuo Silezijos. Ji buvo viena iš daugelio Silezijos kunigaikštysčių. Iki 1443 m. ją valdė Piastai ir Bohemijos karalius.

1443 m. kardinolas Zbignevas Olesnickis (*Zbigniew Oleśnicki*) už 6000 sidabrinių grašių nupirko Sevežo kunigaikštystę, ir ji tapo Krokuvos vyskupų nuosavybe. Nuo tada Sevežo kunigaikštystės sritys vėl tapo Mažosios Lenkijos dalimi, kurios centru tapo Krokuva (tuo pat metu nutrūko kunigaikštystės ryšiai su Silezija). Ši mažytė kunigaikštystė turėjo savo įstatymus, iždą, kariuomenę.

1790 m. Didysis Seimas formaliai įjungė Sevežo kunigaikštystę į Abiejų Tautų Respubliką (Lenkijos karalystės karūna). 1795 m. kunigaikštystė (ši Mažosios Lenkijos dalis) ir gretimi rajonai buvo Prūsijos aneksuoti, kurioje buvo sudaryta Naujosios Silezijos provincija (*Neuschlesien*). 1800 m. vyskupai iš Sevežo pasitraukė.1807 m. kunigaikštystė buvo trumpam atkurta Napoleono ir padovanota Prancūzijos maršalui Žanui Lanui.

Vienos kongresas 1814–1815 m. kunigaikštystę priskyrė Rusijos valdomai Lenkijai. 1918 m. buvusios Sevežo kunigaikštystės žemės tapo Lenkijos respublikos dalimi. 1939–1945 m. Sevežo žemės buvo laikomos Vokietijos dalimi. Šios žemės buvo grąžintos Lenkijai 1945 m., išsivadavus iš vokiečių okupacijos.

Krokuvos vyskupai iki 1951 m. titulavo save Sevežo kunigaikščiais.
Aukštakalniai (Ignalina)

**Aukštakalniai** – kaimas Ignalinos rajono savivaldybėje, 5 km į rytus nuo Salako, prie kelio . Šiauriau kaimo telkšo Luodžio ežero pietrytinis pakraštys. Yra begriūvanti sentikių Aukštakalnių Šv. Apvaizdos cerkvė (pastatyta XIX a. pab.), sentikių kapinaitės (nuo 1905 m.) su koplyčia.

## Istorija

XIX a. viduryje kaimas priklausė Zarasų apskričiai, jame įsikūrė sentikiai. XX a. tarpukariu jų parapijoje buvo 500–1000 tikinčiųjų.

## Gyventojai

## Šaltiniai

## Nuorodos
* Aukštakalnių sentikiai
Bobriškis

**Bobriškis** – kaimas Rokiškio rajono savivaldybėje, netoli Kriaunų, greta Sartų ežero įlankos. Yra medinė Bobriškio sentikių cerkvė.

## Istorija

Kaime 1710 m. įkurta sentikių bendruomenė, pirmoji dabartinės Lietuvos teritorijoje. Ji iki 1819 m. vadinosi Pūsčios bendruomene (dabar Pūsčios kaimas išnykęs), bet tais metais perkėlus šventyklą į Bobriškį ji tapo Bobriškio bendruomene. Sentikių kapai yra Stravuose ir Stirniškyje.

## Gyventojai

## Šaltiniai
Stravai

**Stravai** – kaimas Rokiškio rajono savivaldybėje. Yra Bobriškio bendruomenės sentikių kapinės.

## Gyventojai

## Šaltiniai
Magdalena (reikšmės)

Žodis **Magdalena** reiškia:

* Magdalena – moteriškas vardas;
* Marija Magdalena, Marija Magdalietė – Biblijos veikėja;
* Magdalena – upė Kolumbijoje;
* Magdalena – upė Meksikoje, Sonoroje;
* Magdalenos departamentas – Kolumbijos departamentas;
* Magdalena – miestas Argentinoje;
* Magdalena – miestelis Hondūre;
* Magdalena – municipalitetas Verakruse (Meksika);
* Magdalena – municipalitetas Chaliske (Meksika);
* Magdalenos salos – salynas Kvebeko provincijoje (Kanada);
* Magdalenos koledžas Kembridže – Kembridžo universiteto (D. Britanija) koledžas;
* Magdalenos koledžas Oksforde – Oksfordo universiteto (D. Britanija) koledžas;
* Magdalena de Kino – miestas ir municipalitetas Sonoros valstijoje (Meksika).


Image:Maria Magdalene crucifixion detail.jpeg|Marija Magdalena
Vaizdas:Rio magdalena huila.jpg|Magdalenos upė
vaizdas:Republic of Colombia - Magdalena.png|Magdalenos departamentas Kolumbijoje
vaizdas:Escudo de Magdalena.svg|Magdalenos municipaliteto Chalisko valstijoje (Meksika) herbas
Image:Magdalen Islands.png|Magdalenos salos
Image:MagdaleneCollegeCam.jpg|Magdalenos koledžas Kembridže
Image:Magdalen-may-morning-2007-panorama.jpg|Magdalenos koledžas Oksforde
vaizdas:Location Magdalena de Kino.png|Magdalena de Kino miesto vieta Meksikoje
Magdalena

**Magdalena** (kitomis kalbomis *Magdalene*, *Magdalen*) – moteriškas vardas, naudojamas Bulgarijoje, Čekijoje, Graikijoje, Ispanijoje, Lenkijoje, Lietuvoje, Rumunijoje, Skandinavijoje, Slovakijoje, Slovėnijoje, Vokietijoje.

Vardas biblinės kilmės, kilęs iš hebrajų kalbos ir reiškia 'iš Magdalos'.
Dažnai trumpinamas iki **Magda**. Trumpas lietuviškas variantas yra **Magdė**.

Žinomos moterys vardu *Magdalena*:
* Magdalena Abakanovič – Lenkijos dailininkė
* Magdalena Avietėnaitė – lietuvių žurnalistė
* Magdalena Draugelytė-Galdikienė – lietuvė pedagogė, visuomenės veikėja
* *Magdalene Bärens* (1737–1808) – danų dailininkė

Žinomos moterys vardu *Magda* ar *Magdė*:
* *Magda Goebbels* – hitlerinės Vokietijos politiko J. Gebelso žmona.
* *Magda Szubanski* – Australijos aktorė ir rašytoja
* Magdė Bankaitė – daraktorė ir knygnešė
* *Magda Olivero* – garsus sopranas
* *Magda Szabo* – vengrų rašytoja
* *Magda Apanowic* – Kanados aktorė
* ir kt.
Estakada

**Estakada** (nuo ) – ilgas tilto pavidalo statinys su daugeliu atramų.

## Savybės
Konstrukcija sijinė, rėminė, arkinė. Statoma iš gelžbetonio, plieno, akmens, medienos.

Daugiausia statoma transporto eismo saugumui gerinti, pralaidumui didinti, įrengiant kelių lygmenų sankryžą. Statomos virš kelio, geležinkelio. Yra pėsčiųjų estakados.

Ant estakados taip pat tiesiami vamzdynai, kabeliai, vandentiekiai. Kartais estakada įrengiama sandėlyje birioms medžiagoms iš vagonėlių, konvejerių, bunkerių krauti į automobilius, vagonus.

Jūrinėse naftos verslovėse estakada jungia gręžimo aikšteles su bazėmis ir krantu.

## Lietuvoje
2010 m. gruodžio 16 d. atidaryta ilgiausia (610 m ilgio) estakada Klaipėdos Jakų žiede.

2008 m. lapkričio 27 d. atidaryta (apie 380 m ilgio) estakada Vilniuje. Ji yra Vilniaus pietiniame aplinkkelyje. Ši estakada – didžiausias iki šiol Lietuvoje įgyvendintas transporto investicinis projektas. Statybų metu nebuvo stabdomas eismas. Statybai panaudotų medžiagų svoris yra apie 20 000 t. Sunaudotos 96 sijos, 55 000 varžtų.

Trečia pagal ilgį Lietuvos estakada, esanti Kaune virš geležinkelio, jungia Čiurlionio tiltą su Europos prospektu, buvo pradėta statyti 2006 m. gruodžio 6 d. Jos ilgis – 300 m. Estakada atidaryta 2008 m. lapkričio 7 d. Estakados patikimumą lapkričio 5 d. tikrino aštuoniolika sunkvežimių. Jų bendras svoris siekė 280 t. Darbai kainavo 80,2 mln. Lt, planuojamos eksploatacinės išlaidos – 14 mln. Lt per metus.

2019 m. pastatyta viena ilgiausių Lietuvoje (750 m su prieigomis) Rusnės estakada.

## Šaltiniai
* Technikos enciklopedija. T. I. „a… – fuzėja“, Vilnius, 2000 m.

## Taip pat skaitykite
* Tiltas
* Viadukas
* Akviadukas
Racibužo kunigaikštystė

**Racibužo kunigaikštystė** (), *Ratiboro kunigaikštystė*, *Ratiboro hercogystė* () – buvusi kunigaikštystė Silezijoje, kurios sostinė buvo Racibužas (, , ).

## Istorija

Kunigaikštystė susidarė 1172 m. iš žemių, kurios buvo skirtos Meškai I Painiakojui (). Žemių centras buvo miestai Racibužas, Kozlė ir Ciešinas.
1202 m. su Racibužo kunigaikštyste susijungė Opolės kunigaikštystė, ir susidarė viena kunigaikštystė, kuri vadinosi *Opolės ir Racibužo kunigaikštystė*. 1290 m. Racibužo kunigaikštystė vėl buvo atskirta ir paskirta Pžemislavui Raciborskiui (*Przemysław Raciborski*), Vladislavo Opolskio (*Władysław Opolski*) sūnui. Tuo metu kunigaikštystei priklausė Vodzislavo (*Wodzisław*), Žorų (*Żory*), Rybniko (*Rybnik*), Mikoluvo (*Mikołów*) ir Pščynos (*Pszczyna*) žemės. Tuo tarpu dalis Opolės ir Racibužo kunigaikštystės žemių atiteko Ciešino ir Bytomo kunigaikštystėms.

Netrukus kunigaikštystė pateko į Bohemijos įtakos sferą. 1336–1337 m. kunigaikštystė buvo sujungta su Opavos kunigaikštyste (vadinosi *Opavos ir Racibužo kunigaikštystė*). Iki 1511 m., kai ji vėl buvo sujungta su Opolės kunigaikštyste, jos teritorija keitėsi kelis kartus. Opolės ir Racibužo kunigaikštystė pradžioje atiteko Hohencolernams (*Hohenzollerns*), vėliau – Habsburgams (*Habsburgs*). Po to kurį laiką priklausė Vazoms (Lenkija), o XVIII a. buvo prijungta prie Prūsijos karalystės.
Butkūnai (Rokiškis)

**Butkūnai** – kaimas Rokiškio rajono savivaldybėje. 

## Istorija

Apie 1800 m. kaime įsikūrė sentikiai. XX a. pradžioje kaimas priklausė Zarasų apskričiai. Nuo 1909 m. stovėjo sentikių cerkvė, kuri 1932 m. birželio 15 d. sudegė. 1935 m. pastatyta nauja, bet 1995 m. vasarą ir ji sudegė. Bendruomenės kapinės yra Kaireliuose (nuo XIX a. pabaigos) ir Gumbiškiuose (nuo XX a. pradžios).

## Gyventojai

## Šaltiniai
Dubiniai

**Dubiniai** – kaimas Šiaulių rajono savivaldybėje, netoli Raudėnų. Yra Dubinių sentikių cerkvė cerkvė (nuo 1932 metų), prie kaimo yra sentikių kapinaitės (nuo XX a. pradžios).

## Istorija

1907 metais, kai kaimas priklausė Šiaulių apskričiai, čia įsikūrė sentikiai. Tarpukariu parapijai priklausė apie 500 tikinčiųjų. 1932 m. pašventinta cerkvė, įrengta viename dvaro pastate. Buvo pradinė mokykla.

## Gyventojai

### Žymūs žmonės
* Regimantas Gudelis (1944–), choro dirigentas, pedagogas, socialinių (edukologijos) mokslų daktaras

## Šaltiniai

## Nuorodos
* Dubinių sentikiai
Brahmanda purana

**Brahmanda Purana** – senovės indų religinis tekstas, viena iš aštuoniolikos puranų.

Brahmanda Purana aprašo Visatos prigimtį ir savybes, kaip tą nupasakojo Brahma. Tekstuose detaliai aprašomas pasaulio atsiradimas, kosmosas, kelios žmonių dinastijos (Bharata, Deva ir kt.), religinė geografija.
Venesuelos politinė sistema

**Venesuela** – federacinė respublika, valdoma prezidento ir Vienerių rūmų Nacionalinio Steigiamojo susirinkimo.
Dabartinė konstitucija priimta 1999 m. gruodžio 30 d.

## Prezidentas
Prezidentas renkamas visuotiniu balsavimu šešeriems metams (gali perrinkti antrai kadencijai).
Paskutiniai rinkimai vyko 2006 m. gruodžio 3 d. (Sekantys rinkimai 2012 m. gruodžio mėn.) Dabartinis prezidentas ir vyriausybės vadovas yra Hugo Chávez (nuo 1998 m.)

*Pastaba:* 1999 m. Nacionalinis steigiamasis susirinkimas rengė naują konstituciją, pagal kurią prezidentavimo laikotarpis pailgėjo iki šešerių metų. 2000 m. liepos 30-ąją d. įvyko rinkimai, kurių rezultatai po šio konstitucijos pakeitimo, buvo: Hugo Chávez – 62.9 %, Manuel Rosales – 36.9 %; Hugo Chávez perrinktas prezidentu.

## Įstatymų leidžiamoji valdžia
Vienerių rūmų Nacionalinis Steigiamasis susirinkimas (167 vietos; nariai renkami visuotiniu balsavimu penkeriems metams; trys vietos rezervuotos vietiniams Venesuelos gyventojams). Paskutiniai rinkimai vyko 2005 m. gruodžio 4 d.; artimiausi – 2010 m.
Meškabudė

**Meškabudė** () – baltikinių (*Tricholomataceae*) šeimos grybų gentis.

Lietuvoje auga šios rūšys:
* Baltoji meškabudė (*Leucopaxillus candidus*)
* Didžioji meškabudė (*Leucopaxillus giganteus*)
* Trispalvė meškabudė (*Leucopaxillus compactus*). Rūšis įrašyta į Lietuvos raudonąją knygą.
Didžioji meškabudė

**Didžioji meškabudė** (, sin. *Aspropaxillus giganteus*) – valgoma baltikinių (*Tricholomataceae*) šeimos, meškabudžių (*Leucopaxillus*) genties grybų rūšis.

Augimo vieta – spygliuočių, mišrieji miškai, tarp žolių.
* **Augimo laikas**
Vasara, ruduo.
* **Pagrindiniai požymiai**
Grybai dideli, masyvūs, įdubusiomis kepurėlėmis, sporos amiloidinės.

Vaisiakūniai labai dideli, stambūs. Kepurėlė užauga iki 25 cm skersmens (užregistruota net 45 cm), matinė, plaušuota, įdubusi, mėsinga, balta, kreminė, spinduliškai rievėta, raukšlėta. Lakšteliai labai siauri, tankūs, pusiau nuaugtiniai. Kotas labai trumpas, 5–9 (10)×2–4 cm, baltas, senas – rusvas. Trama stora, balta, kartoka, nemalonaus kvapo. Sporos 6–8,5×3,5–5 μm.

**Būdingi požymiai:** balti vaisiakūniai, kartais augantys net keliasdešimties metrų skersmens ratais.

Auga tarp žolių, humusingame dirvožemyje, miškuose. Iš jos išskirtas antibiotikas, naikinantis tuberkuliozės bacilas. Reta. Labai panaši į baltąją meškabudę, bet šios vaisiakūniai smulkesni.

## Literatūra
Lietuvos grybų atlasas, Vincentas Urbonas, Kaunas, Lututė, 2007, ISBN 978-9955-692-59-1, 158 psl.
Amerikos lietuvis

**Amerikos lietuvis** – JAV lietuvių periodinis leidinys, ėjęs 1907 m. vasario mėn. – 1911 m. ir 1914 m. balandžio 19 d. – 1955 m. liepos 5 d.

## Istorija
Pirmąjį savaitraštį šiuo pavadinimu 1897 m. išleido būsimieji Amerikos socialistai Čikagoje. Išleisti 3 numeriai. Redagavo Jonas Grinius ir Juozas Laukis (Domininkas Keliauninkas).

1907 m. Vorčesteryje ėjo dvisavaitinis laikraštis, išėjo 4 nr. Įkūrė, 1914 m. atnaujino ir iki 1928 m. leido Mykolas Paltanavičius. 1914–1928 m. ėjo savaitraštis, 1929–1930 m. – du kartus per mėnesį. Savaitraštis reiškė liberalias nuostatas. Rašė apie lietuvių išeivių ir Lietuvos gyvenimą. 

Laikraštis šiuo pavadinimu vėl pradėtas leisti 2000 m. Hikory Hilse (Ilinojus), turi elektroninę versiją. Bendradarbiai Edvardas Šulaitis, Dalia Kavaliauskienė, Audronė Simanonytė, Dainius Ruževičius, Stasys Goštautas, Bronius Nainys.

## Redaktoriai
* 1914–1915 m. Mykolas Paltanavičius;
* 1915–1920 m. Magdalena Avietėnaitė;
* 1920–1921 m. Julius Baniulis;
* 1922–1925 m. Vincas Jokūbynas;
* 1929–1951 m. leidėjas G. A. Kyba;
* 1951–1955 m. leidėja ir redaktorė Juozapina Leonaitė;
* Nuo 2001 m. Bronius Abrutis, Vaiva Ragauskaitė.

## Šaltiniai

## Nuorodos
* Savaitraščio svetainė Alietuvis.us .
* „Amerikos Lietuvis“ 1914-1937 skaitmeninis archyvas spauda.org
Trispalvė meškabudė

**Trispalvė meškabudė** (, sin. *L. tricolor*) – baltikinių (*Tricholomataceae*) šeimos, meškabudžių (*Leucopaxillus*) genties grybų rūšis, įrašyta į Lietuvos raudonąją knygą.

* **Augimo vieta**
Lapuočių miškai, kalkingi dirvožemiai.
* **Augimo laikas**
Vasara, ruduo.
* **Pagrindiniai požymiai**
Kepurėlė masyvi, išgaubta, kotas sustorėjęs, sporos apmiloidinės.

Vaisiakūniai dideli, masyvūs, mėsingi. Kepurėlė 10–15 (25) cm skersmens, jauna - pusiau apvali, vėliau - paplokščia, iškili, mėsinga, matinė, plaušuota, žalsvai gelsvai dėmėta, baltai ochrinės spalvos, kraštai užsirietę žemyn. Lakšteliai siauri, labai tankūs, gelsvai žalsvi, priaugtiniai. Kotas 8–10×1,5–4,5 cm, baltai plaušuotas, kietas, baltas, gelsvas, kartais ties pamatu gumbiškai sustorėjęs. Trama stora, tampri, balta, nekarti, nemalonaus kvapo. Sporos 6–9×4–5,5 μm.

**Būdingi požymiai:** stambūs, žalsvai gelsvos spalvos vaisiakūniai, kotas storas, auga tik kalkingame dirvožemyje, šilumamėgiai.

Auga pavieniui, po kelis vaisiakūnius. Labai reta, saugoma. Mitybinė vertė nežinoma, kai kuriuose šaltiniuose nurodoma, kad valgoma. Aptikta tik Verkių regioninio parko miškuose.

## Literatūra
Lietuvos grybų atlasas, Vincentas Urbonas, Kaunas, Lututė, 2007, ISBN 978-9955-692-59-1, 159 psl.
Zoon

**Zoon** - vienintelis grupės Nefilim albumas, išleistas 1996 metų spalį. 

## Albumo dainos
#"Still Life" – 3:38
#"Xodus" – 3:47
#"Shine" – 6:48
#"Penetration" – 3:31
#"Melt (The Catching Of The Butterfly)" – 5:02
#"Venus Decomposing" – 6:06
#"Pazuzu (Black Rain)" – 6:38
#"Zoon (Parts 1 & 2) (Saturation)" – 9:41
#"Zoon (Part 3) (Wake World)" – 5:28
#"Coma" - 2:38

Tekstai ir muzika parašyti Carl McCoy, iššskyrus 1-3,7 (McCoy/Miles) ir 4-6 (McCoy/Miles/Houchin/Rippin).

## Nuorodos
*Oficiali Fields of the Nephilim svetainė
*Neoficialus Nefilim MySpace puslapis
*echoes.devin.com/zoon.html: ''Nephilim Reborn: Zoon'' 
*www.spookhouse.net: ''VENUS DECOMPOSING: From Before "Chaocracy" to After "Zoon"''
Amerikos lietuvių bibliotekos leidykla

**Amerikos lietuvių bibliotekos leidykla** () – JAV lietuvių leidybos organizacija, įkurta 1977 m. Čikagoje. 

Leidykla leidžia iliustruotus informacinius lietuvių kultūros leidinius, grožinius kūrinius, monografijas lietuvių ir anglų kalbomis. Vadovauja direktorių taryba, nuo 1977 m. pirmininkas Algimantas Kezys ir valdyba, nuo 1978 m. vedėjas Petras Aleksa.

## Leidiniai
* Bronius Kviklys. Lietuvos bažnyčios, 6 t. 1980-1987 m.
* Pennsylvanijos angliakasių Lietuva, 1977 m.
* Stasys Yla. Lietuvių šeimos tradicijos, 1978 m.
* Lietuvių rašytojai Vakaruose (*Lithuanian Writers in the West*), 1979 m.
* Vitolis Vengris. Lietuvių ekslibriai (*Lithuanian Bookplates*), 1980 m.
* Lietuviai Sibire, 1981 m. 
* Lietuviai muzikai Vakaruose: Žilevičiaus vardynas, 1999 m. ISBN 0-932042-30-9

## Literatūra
* Budriūnienė J. Amerikos lietuvių bibliotekos leidykla: pažinties pradžia. Tarp knygų, 2003, Nr 11, p.&nbsp;30-32 

## Šaltiniai
Kriaukliškoji baltė

**Kriaukliškoji baltė** () – baltikinių (*Tricholomataceae*) šeimos, balčių (*Pleurocybella*) genties grybų rūšis.

Vaisiakūniai balti, kepurėlė ausies ar kriauklės formos, apie 2–7 cm skersmens. Auga ant medienos.
Amerikos lietuvių dailininkų sąjunga

**Amerikos lietuvių dailininkų sąjunga**, **ALDS** – JAV lietuvių dailininkų organizacija, įkurta 1956 m. balandžio 26 d. Čikagoje, perorganizavus 1948 m. Vokietijoje įkurtą Pasaulio lietuvių dailininkų ir architektų sąjungą.

## Veikla
Amerikos lietuvių dailininkų sąjunga vienija profesionalius JAV lietuvių dailininkus, rengia metines jų kūrybos parodas, aukštesniųjų lituanistinių mokyklų meno programas, dalyvauja kultūros kongresų veikloje. 1958 m. į ALDS įstojo Niujorko lietuvių dailininkų sąjunga „Gintaras“. Sąjungos skyrius kurį laiką veikė ir Niujorke. Jų veikla greitai nutrūko.

## Pirmininkai
* 1956-1959 m. Zenonas Kolba;
* Antanas Rūkštelė;
* Vladas Vaitiekūnas.

## Šaltiniai